Na temelju članka 46.Statuta Općine Lećevica („Službeni glasnik Općine Lećevica broj 08/21“), članka 26., članka 48. Zakona o komunalnom gospodarstvu (NN 68/18 ,110/18, 32/20) Općinski Načelnik dana 23.listopada 2024.utvrđuje

 -Prijedlog Odluke

**O D L U K U**

**o komunalnim djelatnostima na području Općine Lećevica**

**I. OPĆE ODREDBE**

**Članak 1.**

Odlukom o komunalnim djelatnostima na području Općine Lećevica (u daljnjem tekstu: Odluka) utvrđuju se komunalne djelatnosti koje se obavljaju na području Općine Lećevica , način i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Općine Lećevica.

**Članak 2.**

Sukladno članku 48. Zakona o komunalnom gospodarstvu (NN 68/18 ,110/18, 32/20) Općinsko vijeće Općine Lećevica određuje koje su komunalne djelatnosti koje se na njezinom području mogu obavljati na temelju Ugovora o obavljanju komunalnih djelatnosti.

**Članak 3.**

Temljem utvđenog u članku 1.ove Odluke predmetne komunalne djelatnosti su:

* Održavanje nerazvrstanih cesta
* Održavanje javne rasvjete,
* Održavanje groblja

**Članak 4.**

Osim komunalnih djelatnosti iz članka 3. ove Odluke, od lokalnog je značenja za Općinu Lećevica i obavljanje slijedećih komunalnih djelatnosti:

1. dezinfekcija, dezinsekcija, deratizacija;

Pod dezinfekcijom, dezinsekcijom i deratizacijom razumijeva se provođenje obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca.

2. veterinarsko higijeničarski poslovi;

Pod veterinarsko higijeničarskim poslovima razumijeva se hvatanje i zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina.

3. oglašavanje i plakatiranje;

Pod oglašavanjem i plakatiranjem razumijeva se postavljanje oglasa i plakata koji nas o nečemu obavještavaju, na oglasnim mjestima u vlasništvu Općine Lećevica (oglasne ploče, oglasni stupovi) kao i njihovo održavanje.

4. pogrebne uslug u hitnim/nepredviđenim slučajevima

Pod obavljanjem pogrebnih usluga u hitnim , odnosno nepredviđenim slučajevima predviđaju se slučajevi prijevoza, ukopa i sl. pokojnika kojeg nema tko ukopati, koji je pronađen na području Općine Lećevica, te je potrebno izvršiti njegov prijevoz u mjesto prebivališta i sl.

**II. NAČIN OBAVLJANJA KOMUNALNIH DJELATNOSTI**

**Članak 5.**

Komunalne djelatnosti na području Općine Lećevica obavljaju:

1. pravne ili fizičke osobe na temelju ugovora o koncesiji, i

2. pravne ili fizičke osobe na temelju pisanog ugovora o povjeravanju komunalnih poslova.

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika, te uređivanje putova, zelenih i drugih površina unutar groblja.

**III. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU**

**UGOVORA O KONCESIJI**

**Članak 6.**

Pravne ili fizičke osobe, na temelju ugovora o koncesiji, mogu obavljati na području Općine Lećevica komunalne djelatnosti iz članka 3.ove Odluke.

Koncesija se može dati pravnoj ili fizičkoj osobi registriranoj za obavljanje djelatnosti stavka 1. ovog članka na vrijeme od najduže 5 (pet) godina. Koncesionar ne može prenijeti koncesiju na drugu osobu.

**Članak 7.**

Postupak dodjele koncesije provodi se javnim natječajem, u skladu sa posebnim propisima koji reguliraju pitanje dodjela koncesija, odnosno Zakonom o koncesiji, te ovom Odlukom.

Postupak dodjele koncesije započinje pripremnim radnjama koje uključuju imenovanje povjerenstva te pripremu natječajne dokumentacije. Odluku o početku postupka davanja koncesije donosi općinski načelnik.

**Članak 8.**

Odluku o objavi obavijesti o namjeri davanja koncesije donosi općinski načelnik.

Objava obavijesti o namjeri davanja koncesije mora sadržavati:

- djelatnost za koju se daje koncesija,

- vrijeme za koje se daje koncesija,

- vrstu i opseg poslova,

- način određivanja cijene za obavljanje poslova,

- najniži iznos naknade za koncesiju te način i rok plaćanja,

- jamstvo korisnika koncesije za ispunjenje ugovora,

- način, mjesto i rok za podnošenje ponude,

- isprave koje su potrebne kao prilog ponudi,

- mjesto i vrijeme otvaranja ponuda,

- uvjete za odabir najpovoljnije ponude,

- ostali sadržaj propisan posebnim propisima.

Postupak davanja koncesije započinje danom slanja na objavu obavijesti o namjeri davanja koncesije u Elektroničkom oglasniku javne nabave Republike Hrvatske, a završava izvršnošću odluke o davanju koncesije ili odluke o poništenju postupka davanja koncesije.

**Članak 9.**

Povjerenstvo iz članka 7. ove Odluke obavlja:

- objavu postupka davanja koncesije,

- provedbu postupka davanja koncesije,

- javno otvaranje ponuda,

- analizu ponuda,

- prijedlog najpovoljnijeg koncesionara.

**Članak 10.**

Odluku o odabiru najpovoljnijeg ponuditelja donosi Općinsko vijeće.

Kriteriji na kojima se temelji odabir najpovoljnije ponude:

1. U slučaju ekonomski najpovoljnije ponude:

- kvaliteta usluge (broj sklopljenih sličnih ugovora)

- ponuđena naknada za koncesiju.

2. Najviša ponuđena naknada za koncesiju.

Ovisno o ciljevima koji se žele postići, davatelj koncesije odlučuje koje će kriterije primijeniti, a može utvrditi i dodatne uvjete i mjerila kao kriterij za odabir najpovoljnijeg ponuditelja.

Kriteriji za odabir ponude te rok trajanja koncesije utvrđuju se odlukom iz članka 7. sastavni su dio natječajne dokumentacije.

**Članak 11.**

Odluka o davanju koncesije obvezno sadrži:

- djelatnost za koju se koncesija daje,

- vrijeme na koje se koncesija daje,

- visinu i način plaćanja naknade za koncesiju,

- cijenu i način naplate za pruženu uslugu,

- obveze koncesionara,

- drugi sadržaj propisan posebnim propisom kojim je regulirano davanje koncesije.

**Članak 12.**

Na temelju Odluke o davanju koncesije Općinski načelnik s odabranim ponuditeljem sklapa ugovor o koncesiji.

Ugovor o koncesiji obavezno sadrži:

- djelatnost za koju se koncesija dodjeljuje,

- vrijeme na koje se koncesija dodjeljuje,

- visinu i način plaćanja naknade za koncesiju,

- cijenu i način naplate za pruženu uslugu,

- prava i obveze davatelja koncesije,

- prava i obveze korisnika koncesije,

- jamstva korisnika koncesije,

- uvjete otkaza ugovora, ugovorne kazne.

**Članak 13.**

Pravne i fizičke osobe koje obavljaju komunalne usluge na temelju koncesije iz članka 7. ove Odluke dužne su pri svakoj eventualnoj promjeni cijene odnosno tarife svojih usluga izvršiti prijavu cjenika, odnosno zatražiti prethodnu suglasnost Općinskog načelnika.

**Članak 14.**

Općinski načelnik daje suglasnost na prijavu cjenika u roku od 15 dana od dana podnošenja zahtjeva za pribavljanje prethodne suglasnosti, a u protivnom će se smatrati da je suglasnost dana.

U slučaju uskrate suglasnosti na prijavljeni cjenik od strane Općinskog načelnika, istim se ne može primjenjivati.

**Članak 15.**

Naknada za koncesiju uplaćuje se u korist Proračuna Općine Lećevica.

**IV. NAČIN I UVJETI ZA OBAVLJANJE KOMUNALNIH DJELATNOSTI NA TEMELJU**

**PISANOG UGOVORA**

**Članak 16.**

Pravne ili fizičke osobe na temelju pisanog ugovora o povjeravanju komunalnih poslova mogu obavljati na području Općine Lećevica sljedeće komunalne djelatnosti -

poslove:

* Održavanje nerazvrstanih cesta
* Održavanje javne rasvjete,

Održavanje groblja

Ugovor o povjeravanju komunalnih poslova (u daljnjem tekstu: ugovor) može se zaključiti najduže na vrijeme od 4 (četiri) godine.

**Članak 17.**

Postupak odabira pravnih ili fizičkih osoba s kojom se sklapa Ugovor o povjeravanju obavljanja komunalnih djelatnosti iz članka 3.i članka 4. ove Odluke , te sklapanje, provedba i izmjena tog Ugovora provodi se prema propisima o javnoj nabavi, sve sukladno članku 50. Zakona o komunalnom gospodarstvu (NN 68/18, 110/18, 32/20) ili prema potrebi u određenim slučajevima iz članka 4. i članka 5.st.4. ove Odluke izdavanjem narudžbenice ili sklapanjem Ugovora sukladno Pravilniku o provedbi postupka javne nabave.

**Članak 18.**

Ugovori o obvljanju komunalnih djelatnosti ili pojedinih poslova iz komunalnih djelanosti iz ove Odluke ostaju na snazi do isteka roka na koji su zaključeni ili do raskida istih

**Članak 19.**

Ova Odluka upućuje se Općinskom vijeću na usvajanje.

 NAČELNIK

 Ante Baran univ:spec.oec. .

KLASA:363-02/24-01/1

URBROJ:2181-28-01-01-24-1

Lećevica,23.listopada 2024.